**Informe resum del procés participatiu**

Octubre 2023

**Índex de continguts**

[1. Introducció 3](#_Toc158099659)

[2. Objectius del procés participatiu 3](#_Toc158099660)

[3. Eixos de debat 3](#_Toc158099661)

[4. Procés participatiu 3](#_Toc158099662)

[4.1 Fase oberta al portal Participa 3](#_Toc158099663)

[4.2 Fase interna: sessió de treball presencial 4](#_Toc158099664)

[5. Assistència i participació de la sessió de treball presencial 4](#_Toc158099665)

[6. Resultats de l’enquesta d’avaluació de la sessió de treball presencial 6](#_Toc158099666)

[7. Resultats i valoració del procés participatiu 7](#_Toc158099667)

[7.1. Propostes rebudes en la fase oberta, i la seva valoració i resposta 8](#_Toc158099668)

[7.2. Propostes rebudes en la fase interna, i la seva valoració i resposta 9](#_Toc158099669)

# 1. Introducció

La Direcció General de Bon Govern, Innovació i Qualitat Democràtiques ha posat en marxa un procés participatiu sobre el sistema d’avaluació del compliment de les obligacions de transparència, i ha contribuït, així, a la millora de la qualitat de la informació publicada al Portal de la Transparència de la Generalitat de Catalunya.

# 2. Objectius del procés participatiu

El procés ha tingut l’objectiu general de contribuir a la millora tant del procés d’avaluació interna de les obligacions de transparència a l’Administració de la Generalitat i el seu sector públic com dels serveis públics i gestió administrativa, amb l’objectiu d’aconseguir un procés d’avaluació interna de màxima qualitat, alhora que possibilitar un debat estratègic ampli que permeti concretar i millorar la transparència en les diferents polítiques públiques a l’Administració de la Generalitat i el seu sector públic.

# 3. Eixos de debat

El procés participatiu s’ha centrat en els tres eixos de debat següents:

1. La millora del model i la metodologia d’avaluació a l’Administració de la Generalitat de Catalunya i el seu sector públic.
2. La millora de l’informe preliminar d’avaluació de les obligacions de publicitat activa corresponent a l’any 2023 a l’Administració de la Generalitat de Catalunya i el seu sector públic.
3. La millora dels mecanismes que permetin un retiment de comptes que garanteixi la qualitat i idoneïtat de la informació que ha d’oferir-se a la ciutadania.

# 4. Procés participatiu

El procés participatiu ha constat de dues fases: una fase oberta a la ciutadania i persones expertes, en línia, al portal Participa, i una fase interna consistent en una sessió de treball amb l’assistència presencial de les persones de referència a les unitats d’informació en la gestió de la publicitat activa dels departaments de l’Administració de la Generalitat, així com de les entitats del sector públic.

4.1 Fase oberta al portal Participa

Va tenir lloc del 4 de setembre al 25 d’octubre.

En aquesta fase es va rebre un total d’onze propostes per part de tres persones diferents: tres corresponien a l’eix 1; tres, a l’eix 2, i cinc, a l’eix 3.

Un cop valorades, tres s’han acceptat, cinc s’han acceptat parcialment i tres s’han rebutjat.

4.2 Fase interna: sessió de treball presencial

Es va fer el dia 13 de setembre i va comptar amb l’assistència de 41 persones: 21 en representació dels 14 departaments i 20 en representació de les entitats del sector públic. Es van fer 7 grups de treball. Agrupant les propostes similars, es van fer un total de 34 propostes: 16 respecte de l’eix 1; 11, de l’eix 2, i 7, de l’eix 3.

De la valoració de les propostes, 18 s’han acceptat, 11 s’han acceptat parcialment i 5 s’han rebutjat.

# 5. Assistència i participació de la sessió de treball presencial

Gràfica 1. Participants en la sessió presencial per sexe.

Gràfica 2. Lloc de naixement dels participants en la sessió presencial.

Gràfica 3. Àmbit del municipi de residència dels participants en la sessió presencial.

Gràfica 4. Sector d’activitat econòmica dels participants en la sessió presencial.

Gràfica 5. Formació reglada assolida dels participants en la sessió presencial.

# 6. Resultats de l’enquesta d’avaluació de la sessió de treball presencial

Gràfica 6. Satisfacció amb la preparació de la sessió dels participants en la sessió presencial.

Gràfica 7. Satisfacció amb l’execució de la sessió dels participants en la sessió presencial.

Gràfica 8. Satisfacció amb els resultats de la sessió dels participants en la sessió presencial.

Gràfica 9. Valoració general dels participants en la sessió presencial.

Gràfica 10. Coneixement de la convocatòria dels participants en la sessió presencial.

#

# 7. Resultats i valoració del procés participatiu

El resum dels resultats globals del procés participatiu, així com de la seva valoració ―tant de la fase oberta com de la fase interna―, es mostren en la taula següent.

Taula 1. Propostes rebudes i valoració.

| Propostes | Valoració | Eix 1 | Eix 2 | Eix 3 | Total |
| --- | --- | --- | --- | --- | --- |
| Sessió en línia | Acceptades | 0 | 1 | 1 | 2 |
| Acceptades parcialment | 3 | 1 | 1 | 5 |
| Rebutjades | 0 | 1 | 3 | 4 |
| Total  | 3 | 3 | 5 | 11 |
| Sessió interna | Acceptades | 10 | 3 | 5 | 18 |
| Acceptades parcialment | 5 | 5 | 1 | 11 |
| Rebutjades | 1 | 3 | 1 | 5 |
| Total | 16 | 11 | 7 | 34 |
| Total | 19 | 14 | 12 | 45 |

7.1. Propostes rebudes en la fase oberta, i la seva valoració i resposta

Taula 2. Propostes rebudes en la fase oberta, i la seva valoració i resposta.

| **Eix** | **Títol (citació literal)** | **Propostes (citació literal)** | **Valoració** | **Resposta** |
| --- | --- | --- | --- | --- |
| 1 | Terminis de publicació | 1. Avaluar la publicació dels terminis durant els quals s’haurà de mantenir publicada cada tipus d’informació en els portals de transparència. | Acceptada parcialment | Es tracta d’una proposta que sembla no fer referència al procés d’avaluació, sinó als continguts a publicar al portal de la transparència, la qual cosa no n’impedeix la consideració. |
| 1 | Garantir la participació ciutadana | 2. Garantir la participació de la ciutadania en els processos d’avaluació del compliment de les obligacions imposades per la Llei de Transparència. | Acceptada parcialment | El mateix procés participatiu en què s’insereix aquesta aportació és testimoni de la garantia del compliment de la participació ciutadana en el procediment d’avaluació. |
| 1 | De la informació a la utilització | 3. L’avaluació de la transparència hauria de tenir tres ítem: comprovar que els qui l’han de fer ho fan; contrastar que un ciutadà, entitat o empresa pot trobar ràpida i efectivament allò que li interessa; possibilitat de que la informació facilitada pugui ser treballada fàcilment (processos de dades obertes) i sigui doncs de veritable utilitat per al ciutadà. És a dir, passar de trobar dades a manejar dades que permetin investigació, control, comparatives, etc. | Acceptada parcialment | D’acord amb el model d’avaluació que hem seguit (Instrucció 3/2023), el 50 % de la valoració del compliment d’un ítem correspon a aspectes que tenen a veure amb la presentació de la informació a publicar: s’han tingut en compte aspectes com la cerca intuïtiva, àgil i ràpida; l’ús de llenguatge planer; la publicació en formats electrònics reutilitzables; el període de referència; el període mínim de manteniment; el període d’actualització mínima, i la indicació de la data de la darrera actualització. |
| 2 | Publicació de les resolucions dictades sobre el dret d’accés  | 4. Avaluar la publicació en el portal de transparència de les institucions públiques, les sol·licituds d’accés a la informació presentades pels ciutadans i els interessats, i la corresponent contestació: inadmissió, estimació o desestimació, així com elaborar un informe mensual d’evolució. | Acceptada parcialment | Aquesta aportació poc té a veure amb l’avaluació de les obligacions de publicitat activa. Se centra en la publicació d’informació relativa al dret d’accés. Cal destacar que en el Portal de la Transparència s’hi publiquen totes les resolucions del dret d’accés, així com els informes semestrals de seguiment del dret d’accés a l’apartat [accés a la informació pública](https://governobert.gencat.cat/ca/transparencia/acces-informacio-publica/). |
| 2 | Comunicació bidireccional  | 5. Reservar un apartat en el portal de transparència de les institucions públiques per a permetre que els ciutadans opinen i comenten sobre el compliment de les obligacions de publicitat activa i els problemes que estan tenint amb les sol·licituds d’informació que han presentat. | Acceptada parcialment | El mateix procés participatiu en què s’insereix aquesta aportació és testimoni de la garantia del compliment de la participació ciutadana en el procediment d’avaluació.Per la seva banda, les sol·licituds d’accés disposen d’un sistema propi de garanties (recursos, reclamació davant la Comissió de Garantia del Dret d’Accés). |
| 2 | Publicació de les resolucions dictades per la GAIP i els Tribunals de Justícia | 6. Avaluar la publicació en el portal de transparència de les institucions públiques, de les resolucions dictades per la GAIP que els afecten, distingint entre les complides i incomplides, així com les sentències judicials dictades en matèria detransparència i accés a la informació pública. | Acceptada | Convé valorar publicar les resolucions en matèria de dret d’accés que afecten la Generalitat i el seu sector públic. |
| 3 | Admitir los errores de la administración  | 7. Que la administración pública admita sus propios errores y los dé los empleados a su cargo y actúe en consecuencia para no volver a cometerlos que pida disculpas y acmita sus errores yo tengo una discapacidad y he sufrido maltrato por parte de mi familia pedí ayuda a servicios sociales y me la negaron y dicen que es culpa mía haber sufrido maltrato y que ellos no han hecho nada malo yo he sufrido maltrato en Rubí Barcelona pedí ayuda a Servicios sociales y me la negaron. | Rebutjada | Entenem que l’objecte d’aquesta aportació s’allunya de la finalitat pròpia d’un procediment participatiu que té per objecte el procés d’autoavaluació dels deures de publicitat activa. |
| 3 | Centralització de la informació  | 8. Evitar la publicació d’informació dispersa en milers de portals de transparència autonòmics, locals i institucionals, que no resulta fàcilment localitzable ni comprensible, la qual cosa es tradueix en poques visites al portal. | Rebutjada | D’acord amb l’article 3 de la Llei 19/2014, és responsabilitat de cada subjecte obligat el compliment dels deures de publicitat activa. Per fer-ho, l’article 5 els permet comptar amb el seu web o disposar, addicionalment, d’un portal de transparència propi. |
| 3 | Rendició de comptes sobre el compliment  | 9. En l’elaboració dels rànquings sobre el compliment de les obligacions de publicitat activa en els portals de transparència, s’haurà d’avaluar si les entitats publiquen les resolucions dictades per la GAIP que els afecten, indicant si les mateixesestan complides o no. | Acceptada | Convé valorar publicar les resolucions en matèria de dret d’accés que afecten la Generalitat i el seu sector públic. |
| 3 | Llenguatge fàcil | 10. Avaluar que la informació publicada es faci mitjançant un llenguatge clar, senzill i accessible per a totes les persones (premiar la publicació en format de lectura fàcil). No serveix de res publicar informació que ningú entén (exemple, pressupostos, relacions de llocs de treball, etc.). | Acceptada parcialment | D’acord amb el model d’avaluació que hem seguit (Instrucció 3/2023), el 50 % de la valoració del compliment d’un ítem correspon a aspectes que tenen a veure amb la presentació de la informació a publicar: s’han tingut en compte aspectes com la cerca intuïtiva, àgil i ràpida; l’ús de llenguatge planer; la publicació en formats electrònics reutilitzables; el període de referència; el període mínim de manteniment; el període d’actualització mínima, i la indicació de la data de la darrera actualització. |
| 3 | Publicació de resolucions sobre transparència en la pàgina web del Síndic de Greuges | 11, Publicar en un lloc destacat de la pàgina web del Síndic de Greuges de Catalunya les recomanacions emeses per la institució en matèria de publicitat activa i accés a la informació pública. | Rebutjada | La pàgina web del Síndic no és competència de l’Administració de la Generalitat. De totes maneres, el Síndic disposa d’un apartat específic amb les [avaluacions anuals](https://www.sindic.cat/ca/page.asp?id=356) que fa en matèria de transparència.D’altra banda, el Portal de la Transparència enllaça a l’apartat [avaluació en matèria de transparència](https://governobert.gencat.cat/ca/transparencia/Que-es-transparencia-gencat/avaluacio/) amb la pàgina web del Síndic. |

7.2. Propostes rebudes en la fase interna, i la seva valoració i resposta

Taula 3. Propostes rebudes en la fase interna, i la seva valoració i resposta.

| **Eix** | **Àmbit identificat** | **Propostes (citació literal)** | **Valoració** | **Resposta** |
| --- | --- | --- | --- | --- |
| 1 | A) Catàleg de publicitat activa | 1. Especificar el departament o entitat responsable de la informació i de la publicació de cada ítem en el catàleg de publicitat activa, atenent els temes transversals (com eco: perfil del contractant; pre: presidents; etc.). | Acceptada | Valorarem la incorporació al Catàleg de publicitat activa, o en un altre instrument, del departament o entitat del sector públic responsable de publicar la informació a les pàgines web corresponents. |
| 2. Detallar-ne més la informació que inclou cada ítem del catàleg. | Acceptada | Plantejarem una modificació o farem una descripció més detallada dels ítems i continguts a publicar de forma activa. |
| 3. Fer un catàleg específic pel sector públic i que els ítems s’adaptin a les seves necessitats i realitat. | Acceptada | Estem treballant en l’elaboració d’un document informatiu que compili, sistematitzi i concreti els deures de transparència de les entitats del sector públic. |
| 1 | B) Formulari d’avaluació | 1. Adequar-lo a les obligacions de cada departament o entitat en funció dels ítems que els hi aplica. | Acceptada parcialment | Hem d’estudiar la viabilitat tècnica de poder implementar formularis adaptats a cada subjecte obligat. |
| 2. Afegir-hi la possibilitat de guardar i poder fer canvis abans d’enviar-lo, sense haver d’emplenar-se tot de nou. | Acceptada | La Subdirecció General de Transparència i Grups d’Interès estem analitzant les possibles millores a introduir en la recollida de dades. Entre aquestes millores, plantejarem la flexibilitat a l’hora d’emplenar els formularis. |
| 3. Afegir-hi la possibilitat de compartir-lo amb altres persones i treballar-lo conjuntament. | Acceptada parcialment | Com hem dit, valorarem incorporar el nombre màxim possible de millores als formularis, entre les quals aquesta. |
| 5. Afegir-hi la possibilitat de mostrar criteris d’avaluació en una finestra emergent. | Acceptada parcialment | El Catàleg de publicitat activa ja indica un desenvolupament dels continguts a publicar. Per la seva banda, la normativa de transparència estableix els requeriments de forma o format de les publicacions. I el model d’avaluació especifica els indicadors per fer l’avaluació. Valorarem la conveniència d’integrar tota aquesta informació en el moment d’emplenar els formularis, i com integrar-ho, si escau. |
| 6. Vincular les respostes positives sobre la publicació de la informació de cada bloc a l’enllaç amb el qual l’entitat dona compliment a aquesta obligació. | Acceptada | Valorarem incorporar l’obligació d’indicar l’enllaç en què està publicada la informació quan la resposta al formulari manifesti el compliment de la publicació. |
| 1 | C) Criteris d’avaluació i nota tècnica | 1. Establir criteris homogenis i aclariments de conceptes i terminologia tècnica per valorar les qüestions de continguts com usabilitat, llenguatge planer, obertura dels documents, cerques, aplica/no aplica, etc. | Acceptada | Valorarem fer més aclariments en el model d’avaluació i la nota tècnica. |
| 2. Disminuir la dispersió de recursos necessaris per a donar resposta al formulari (criteris cigo). | Acceptada | Una de les línies de treball de la Subdirecció General de Transparència i Grups d’Interès aposta per la sistematització i automatització dels recursos disponibles, la qual cosa farà més àgil la resposta en els procediments d’avaluació. |
| 3. Resoldre les discrepàncies entre guia transparència d’entitats no actualitzada i el catàleg. | Acceptada | Estem treballant en l’actualització de la *Guia de transparència del sector públic*. |
| 1 | D) Avaluació | 1. Fer-la en 2 fases: primer departaments i després sector públic. | Acceptada parcialment | Valorarem si aquesta mesura és útil i coherent, en el sentit que pugui aportar una millora raonable en el procés d’avaluació. |
| 2. Fer avaluacions per tipologia d’entitat del sector públic (consorcis, empreses, etc.): adaptat a les obligacions dels actors concrets. | Acceptada parcialment | Hem d’estudiar la viabilitat tècnica de l’execució d’avaluacions adaptades a cada subjecte obligat. |
| 3. Atendre a exempcions dels centres CERCA per aplicació de la llei de la ciència. | Acceptada | Cal fer més explícita aquesta excepció. |
| 1 | E) Formació | 1. Donar formació prèvia abans de l’inici del procés i durant el procés (espai comú de dubtes, etc.). | Acceptada | Treballarem per millorar la informació i difusió entre les unitats d’informació, tant abans de l’avaluació com durant el procés. |
| 2. Preveure establir referents departamentals per assessorar als avaluadors (aquesta proposta estava en l’Eix 2, però correspondria a l’Eix 1, i s’hi ha passat). | Rebutjada | Els referents departamentals en matèria de transparència són les actuals unitats d’informació de cada departament, amb les competències que estableix l’article 3 del Decret 8/2021. |
| 2 | A) Informe | 1. Fer un informe de més detall amb anàlisi més aprofundida. | Acceptada parcialment | Cal compatibilitzar el detall de les dades analitzades amb la necessitat de fer-les senzilles i entenedores. |
| 2. Fer informes d’avaluació interns més detallats per a cada departament. | Rebutjada | El procés d’avaluació ha de complir la metodologia que estableix l’article 15.4 del Decret 8/2021 i, per tant, finalitzar amb un document únic per a tota l’Administració de la Generalitat i el seu sector públic. |
| 3. Separar sector públic dels departaments de la Generalitat. | Rebutjada | El procés d’avaluació ha de complir la metodologia que estableix l’article 15.4 del Decret 8/2021 i, per tant, finalitzar amb un document únic per a tota l’Administració de la Generalitat i el seu sector públic. |
| 4. Incorporar-hi informació de detall també dels organismes del sector públic, la que apareix és agregada de tots els organismes.  | Rebutjada | El procés d’avaluació ha de complir la metodologia que estableix l’article 15.4 del Decret 8/2021 i, per tant, finalitzar amb un document únic per a tota l’Administració de la Generalitat i el seu sector públic. |
| 5. Si un departament o entitat no emplena tots els blocs hauria de sortir AVALUACIÓ NO FETA, o que penalitzi fent una mitjana. | Acceptada | Treballarem per tal de fer viables uns resultats quantitatius fidels al deure de respondre tots els formularis/blocs. |
| 6. Analitzar els ítems amb menor grau de compliment per si realment no es compleix o és perquè no s’ha entès si aplica o no. | Acceptada | Aquesta mesura s’integra en les propostes de millora pel que fa a la recopilació de dades en què estem treballant. |
| 7. Recollir els aspectes a millorar i no limitar l’informe a una descripció dels incompliments. | Acceptada parcialment | Entenem que el procés d’avaluació comporta una anàlisi objectiva per tal de detectar incompliments, i, alhora, aquests incompliments han de servir per plantejar-nos les possibilitats de millora en cada departament i entitats. |
| 8. Incloure actuacions correctores a l’informe. | Acceptada parcialment | Entenem que el procés d’avaluació comporta una anàlisi objectiva per tal de detectar incompliments, i, alhora, aquests incompliments han de servir per plantejar-nos les possibilitats de millora en cada departament i entitats. |
| 9. Les conclusions, que ajudin més a saber a cada departament i entitat quin marge de millora té. | Acceptada parcialment | Entenem que el procés d’avaluació comporta una anàlisi objectiva per tal de detectar incompliments, i, alhora, aquests incompliments han de servir per plantejar-nos les possibilitats de millora en cada departament i entitat. |
| 10. Incorporar eines de IA per a poder fer consultes i cerques amb llenguatge natural. | Acceptada parcialment | Compartim el repte relatiu a impulsar l’automatització dels processos. |
| 2 | B) Visor de l’avaluació | 1. Millorar l’agilitat de recerca d’informació i el filtratge de dades al Power BI. | Acceptada | Valorarem la millora de la visualització de les dades resultants. |
| 3 | A) Informació al portal de la transparència | 1. Publicar la informació de manera més fàcil i accessible pel ciutadà, tot en format reutilitzable, amb llenguatge planer, explotacions de dades obertes amb gràfiques i visors, etc. | Acceptada | Es tracta d’un objectiu que compartim amb la unitat competent en matèria de dades obertes. |
| 2. Fàcil accés de la ciutadania a la informació de l’Administració. | Acceptada | Es tracta d’un objectiu que compartim amb la unitat competent en matèria de dades obertes. |
| 3. Un únic portal de la transparència amb una bona governança de les dades i que tota la informació acabi en un mateix punt. | Acceptada | Es tracta d’un objectiu que compartim amb la unitat competent en matèria de dades obertes. |
| 4. Detectar bones i males pràctiques i fer-les extensives, en el cas de les bones, a la resta de departaments i entitats. | Acceptada | Compartim aquest objectiu amb altres unitats, com per exemple l’Àrea de Bon Govern. Caldrà valorar-ho conjuntament. |
| 5. Habilitar un espai específic al web Gencat amb la informació global dels processos d’avaluació. | Acceptada parcialment | Valorarem la millora de l’espai que ja tenim publicat dedicat a l’[avaluació](https://governobert.gencat.cat/ca/transparencia/Que-es-transparencia-gencat/avaluacio/). |
| 6. Facilitar el control de l’acció de Govern a partir de les dades. | Acceptada | Compartim aquest objectiu amb altres unitats, com per exemple l’Àrea de Bon Govern. Caldrà valorar-ho conjuntament. |
| 3 | B) Auditoria externa | 7. Un auditor extern públic que també pugui dir si s’està publicant i si s’està fent correctament. | Rebutjada | L’avaluació externa del compliment de la Llei 19/2014 correspon al Síndic de Greuges (art. 92).El procés d’avaluació que motiva aquest retorn és un procés d’autoavaluació que ha de ser intern, en compliment de l’art. 6.3 de la Llei 19/2014 i l’art. 15 del Decret 8/2021. |